Diari Oficial de la Generalitat Valenciana


Sumari del DOGV 3655, del 29-12-1999 (1999/10916)

ORDRE de 3 de desembre de 1999, de la Conselleria d'Agricultura, Pesca i Alimentació, per la qual es dicten normes per a l'aplicació en la Comunitat Valenciana del règim comunitari d'ajudes a la constitució d'agrupacions de productors agraris.
---------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1999/12/03/(1)/dof/vci/html**

### Dades del document

Número de DOGV
:   3655

Data del DOGV
:   29-12-1999

Secció del DOGV
:   I. DISPOSICIONS GENERALS

Número del document
:   1999/10592


Data del document
:   03-12-1999

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * suport econòmic
    * agrupació de productors agraris
    * política de producció agrícola
    * legislació
    * cooperativa agrícola

ORDRE de 3 de desembre de 1999, de la Conselleria d'Agricultura, Pesca i Alimentació, per la qual es dicten normes per a l'aplicació en la Comunitat Valenciana del règim comunitari d'ajudes a la constitució d'agrupacions de productors agraris. [1999/10539]
  
Les agrupacions de productors reconegudes d'acord amb els reglaments (CEE) 1.360/78, de 19 de juny de 1978, i 952/97, de 20 de maig de 1997, els dos del Consell, i als quals també es refereix el Reglament (CEE) 2.200/96, de 28 d'octubre de 1996, també del Consell, constitueixen un element fonamental per a superar les deficiències estructurals pel que fa a la concentració de l'oferta i a la comercialització dels productes agraris.
  
El Reial Decret 2.722/1998, de 18 de desembre, estableix les bases reguladores per a la concessió de les ajudes a les agrupacions de productors agraris i les unions d'aquests, i determina els casos en què la tramitació, resolució i pagament de l'ajuda correspon a les comunitats autònomes competents en la matèria, com és el cas de la Comunitat Valenciana, cosa que també significa l'atribució per a desplegar, si cal, la regulació bàsica estatal.
  
Per tot això, en l'exercici de les facultats que tinc atribuïdes,
  
ORDENE
  
Article 1
  
1. La Conselleria d'Agricultura, Pesca i Alimentació concedirà les ajudes destinades a estimular la constitució i facilitar el funcionament administratiu de les agrupacions de productors agraris en l'àmbit de la Comunitat Valenciana, de conformitat amb els articles 10 i 11 del Reglament (CEE) 1.360/78, de 19 de juny de 1978, del Consell; els articles 10 i 11 del Reglament (CE) 952/97, de 20 de maig de 1997, del Consell; l'article 14 del Reglament (CE) 2.200/96, de 28 d'octubre, del Consell; el Reial Decret 2.722/1998, de 18 de desembre, i aquesta ordre.
  
2. Es considera que les agrupacions de productors agraris i les unions d'aquests són de l'àmbit de la Comunitat Valenciana, a l'efecte de l'aplicació de les ajudes a què es refereix aquesta ordre, quan el seu àmbit geogràfic:
  
a) No supere l'àmbit de la Comunitat Valenciana.
  
b) Supere l'àmbit de la Comunitat Valenciana, si bé la seu social i almenys el 90 per cent dels socis de l'entitat estiguen domiciliats en aquesta comunitat.
  
3. A l'efecte d'aquesta ordre s'entendrà per producció comercialitzada per a les agrupacions de productors de fruites i hortalisses prereconegudes, en virtut de l'article 14 del Reglament 2.200/96, allò que s'estableix en la lletra d), apartat 2, de l'article 1 del Reglament (CE) 20/98, de 7 de gener de 1998, de la Comissió.
  
Article 2
  
1. La Conselleria d'Agricultura, Pesca i Alimentació concedirà les ajudes durant l'any 2000 per un import global màxim de 482.754.925 de pessetes (601.012,10 euros), a càrrec de la línia 404, del programa 714.30, "Industrialització i comercialització agrària", segons el projecte de llei de pressupostos per a 2000 remés pel Govern Valencià a les Corts Valencianes. Per tant, la concessió de les ajudes en l'any 2000, d'acord amb el règim de tramitació anticipada d'expedients de despesa (Ordre de 26 de setembre de 1994, de la Conselleria d'Economia i Hisenda), queda condicionada a l'existència de crèdit adequat i suficient en els pressupostos d'aquell exercici econòmic.
  
2. Les ajudes són sufragades íntegrament pel FEOGA i pels pressupostos generals de l'Estat, en les participacions que concreta l'article 2 del Reial Decret 2.722/1998 i, per tant, serà d'aplicació el que es disposa en els apartats 2 i 3 de l'article 37 del text refós de la Llei d'Hisenda Pública de la Generalitat Valenciana.
  
Article 3
  
1. En finalitzar cada període anual de funcionament, comptador a partir de la data de reconeixement o prereconeixement, les agrupacions de productors reconegudes dirigiran les seues sol·licituds d'ajuda a la Conselleria d'Agricultura, Pesca i Alimentació, Direcció General de Pesca i Comercialització Agrària, i les presentaran en la forma i els llocs previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en les dates següents:
  
a) De l'1 de juny al 31 de juliol, per a aquelles entitats el període anual de funcionament de les quals acabe entre l'1 de gener i el 31 de maig de cada any.
  
b) De l'1 de gener al 28 de febrer, per a aquelles entitats el període anual de funcionament de les quals acabe entre l'1 de juliol i el 31 de desembre de l'any anterior.
  
2. Les agrupacions de productors de fruites i hortalisses prereconegudes segons l'article 14 del Reglament (CE) 2.200/96 hauran d'adjuntar a la sol·licitud els documents que es relacionen en l'annex I (A).
  
3. La resta d'agrupacions de productors hauran d'adjuntar a la sol·licitud els documents que es relacionen en l'annex I (B).
  
Article 4
  
1. La tramitació del procediment, que no excedirà de sis mesos des de la finalització del termini hàbil de presentació de les sol·licituds, la realitzarà la Direcció General de Pesca i Comercialització Agrària de la Conselleria d'Agricultura, Pesca i Alimentació.
  
2. Els beneficiaris de les ajudes regulades en aquesta ordre queden obligats a facilitar totes les dades i informacions que resulten pertinents per al control adequat d'aquelles.
  
DISPOSICIONS ADDICIONALS
  
Primera
  
Les agrupacions de productors de fruites i hortalisses prereconegudes en virtut de l'article 14 del Reglament (CE) 2.200/96 hauran de presentar durant el primer trimestre de cada any els documents següents:
  
a) Memòria del grau de compliment del pla de reconeixement.
  
b) Informe anual d'activitats (segons model de l'annex II).
  
c) Balanç i compte de resultats de l'últim exercici econòmic.
  
d) Certificat de l'acta de la sessió de l'assemblea general corresponent en què es van aprovar els documents inclosos en la lletra c).
  
La resta d'agrupacions de productors hauran de presentar en el termini de tres mesos, comptadors a partir de la data de finalització de cada campanya, els documents següents:
  
a) Memòria d'activitats, amb exposició de les condicions en què s'han desenvolupat aquestes i la posada en pràctica del programa d'actuació.
  
b) Balanç i compte de resultats de l'últim exercici econòmic.
  
c) Certificat de l'acta de la sessió de l'assemblea general corresponent en la qual es van aprovar els documents inclosos en la lletra b).
  
Segona
  
Es delega en el director general de Pesca i Comercialització Agrària l'exercici de la competència de resolució de les sol·licituds de les ajudes previstes en aquesta disposició.
  
Tercera
  
Les agrupacions de productors que hagueren finalitzat el seu període anual de funcionament amb anterioritat a la publicació d'aquesta ordre i no pogueren acollir-se als terminis previstos en l'article 4 anterior, presentaran la sol·licitud durant els dos mesos següents a la publicació d'aquesta ordre.
  
DISPOSICIONS FINALS
  
Primera
  
Es faculta la Direcció General de Pesca i Comercialització Agrària perquè dicte les disposicions necessàries per a l'aplicació d'aquesta ordre.
  
Segona
  
Aquesta ordre vigeix des de l'endemà de la publicació en el Diari Oficial de la Generalitat Valenciana.
  
València, 3 de desembre de 1999
  
La consellera d'Agricultura, Pesca i Alimentació


Còpia Permalink ELI